CELEX: 32022B0811
Language: el
Date: 2022-03-24 00:00:00
Title: Απόφαση (ΕΕ) 2022/811 του Ενιαίου Συμβουλίου Εξυγίανσης της 24ης Μαρτίου 2022 σχετικά με την απαλλαγή όσον αφορά την εκτέλεση του προϋπολογισμού και σχετικά με το κλείσιμο των λογαριασμών του Ενιαίου Συμβουλίου Εξυγίανσης («SRB») για το οικονομικό έτος 2020 (SRB/PS/2022/03) (Το κείμενο στην αγγλική γλώσσα είναι το μόνο αυθεντικό)

24.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 145/44
               
            
         ΑΠΟΦΑΣΗ (ΕΕ) 2022/811 ΤΟΥ ΕΝΙΑΙΟΥ ΣΥΜΒΟΥΛΙΟΥ ΕΞΥΓΙΑΝΣΗΣ
         της 24ης Μαρτίου 2022
         σχετικά με την απαλλαγή όσον αφορά την εκτέλεση του προϋπολογισμού και σχετικά με το κλείσιμο των λογαριασμών του Ενιαίου Συμβουλίου Εξυγίανσης («SRB») για το οικονομικό έτος 2020 (SRB/PS/2022/03)
         (Το κείμενο στην αγγλική γλώσσα είναι το μόνο αυθεντικό)
         ΤΟ ΕΝΙΑΙΟ ΣΥΜΒΟΥΛΙΟ ΕΞΥΓΙΑΝΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1), και ιδίως το άρθρο 50 παράγραφος 1 στοιχείο β και το άρθρο 63 παράγραφος 8 του κανονισμού για τον Ενιαίο Μηχανισμό Εξυγίανσης,
         Έχοντας υπόψη τα άρθρα 97, 98 και 99 του δημοσιονομικού κανονισμού του SRB της 17ης Ιανουαρίου 2020,
         Έχοντας υπόψη τους οριστικούς ετήσιους λογαριασμούς του SRB για το οικονομικό έτος 2020 όπως εγκρίθηκαν στις 30 Ιουνίου 2021 («οριστικοί ετήσιοι λογαριασμοί για το έτος 2020»),
         Έχοντας υπόψη την ετήσια έκθεση του SRB για το οικονομικό έτος 2020 όπως εγκρίθηκε στις 7 Μαΐου 2021 («ετήσια έκθεση για το έτος 2020»),
         Έχοντας υπόψη την έκθεση του Ευρωπαϊκού Ελεγκτικού Συνεδρίου σχετικά με τους ετήσιους λογαριασμούς του Ενιαίου Συμβουλίου Εξυγίανσης (SRB) για το οικονομικό έτος 2020, συνοδευόμενη από τις απαντήσεις του SRB («ετήσια έκθεση του Ελεγκτικού Συνεδρίου για το 2020»),
         Έχοντας υπόψη την έκθεση σχετικά με τους οριστικούς ετήσιους λογαριασμούς για το έτος 2020, συμπεριλαμβανομένων των ελεγκτικών γνωμών, της 16ης Ιουνίου 2021, που συνέταξε η εταιρεία Mazars Réviseurs d’Enterprises («έκθεση ελέγχου της Mazars για το 2020»),
         Έχοντας υπόψη την έκθεση του Ευρωπαϊκού Ελεγκτικού Συνεδρίου [σύμφωνα με το άρθρο 92 παράγραφος 4 του κανονισμού (ΕΕ) αριθ. 806/2014] σχετικά με τις ενδεχόμενες υποχρεώσεις που απορρέουν από την άσκηση των καθηκόντων του Ενιαίου Συμβουλίου Εξυγίανσης, του Συμβουλίου ή της Επιτροπής δυνάμει του κανονισμού για τον Ενιαίο Μηχανισμό Εξυγίανσης για το οικονομικό έτος 2020 («Έκθεση του Ελεγκτικού Συνεδρίου σχετικά με τις ενδεχόμενες υποχρεώσεις για το έτος 2020»),
         Έχοντας υπόψη την ετήσια έκθεση εσωτερικού ελέγχου για το 2020, της 14ης Δεκεμβρίου 2020,
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο μόνο
            
               1.   Χορηγεί απαλλαγή στον πρόεδρο του Ενιαίου Συμβουλίου Εξυγίανσης για την εκτέλεση του προϋπολογισμού του Ενιαίου Συμβουλίου Εξυγίανσης για το οικονομικό έτος 2020·
            
            
               2.   Εγκρίνει το κλείσιμο των λογαριασμών του SRB για το οικονομικό έτος 2020·
            
            
               3.   Εκθέτει τις παρατηρήσεις του στην πρόταση που ακολουθεί·
            
            
               4.   Αναθέτει στον πρόεδρο του Ενιαίου Συμβουλίου Εξυγίανσης να διαβιβάσει την παρούσα απόφαση στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L) και στον δικτυακό τόπο του Ενιαίου Συμβουλίου Εξυγίανσης.
               Η παρούσα απόφαση αρχίζει να ισχύει από την ημέρα της υπογραφής της.
            
         
         
            
               
                  Για το Ενιαίο Συμβούλιο Εξυγίανσης
               
               Birgit RODOLPHE
               
                  Μέλος της συνόδου ολομέλειας
               
            
         
         
            (1)  ΕΕ L 225 της 30.7.2014, σ. 1.